ພວກຊາວນາລາຍນ້ອຍໆທັງຫລາຍ ແມ່ນຕົກຢູ່ໃນຈຸດໃຈກາງ ຂອງບັນຫາ ຄວາມອຶດຫິວ(ເບງວີດິໂອ)
ຈໍານວນປະຊາກອນທີ່ອົດຫິວຢູ່ໃນທົ່ວໂລກ ມີປະມານນຶ່ງພັນລ້ານຄົນແລ້ວ
ລາຄາອາຫານໃນໂລກ ໄດ້ຖີບຕົວສູງຂຶ້ນ 36 ເປີເຊັນໃນປີຜ່ານມາ ອິງຕາມຕົວເລກ ທີ່ພິມເຜີຍແຜ່ ເມື່ອອາທິດຜ່ານມາ ໂດຍທະນາຄານໂລກ ທໄດ້ເປັນເຈົ້າພາບຈັດກອງ ປະຊຸມໃນລະດູບານໃໝ່ຢູ່ທີ່ນະຄອນຫລວງວໍຊິງຕັນດີຊີ ໃນອາທິດຜ່ານມາ ທີ່ຮຽກຮ້ອງ ໃຫ້ພວກອອກນະໂຍບາຍເພັ່ງເລັງໃສ່ບັນຫາຄວາມໝັ້ນຄົງໃນດ້ານສະບຽງອາຫານ ພວກນັກຊ່ຽວຊານກ່າວວ່າ ສໍາລັບປະເທດທີ່ກໍາລັງພັດທະນາຫຼາຍໆປະເທດນັ້ນ ແມນ ໝາຍເຖິງການໃຫ້ຄວາມສະໜັບສະໜຸນອຸ້ມຊູຜົນປະໂຫຍດຕ່າງໆຂອງພວກຊາວນາລາຍ ນ້ອຍໆທັງຫລາຍນັ້ນ ເອົາໄວ້ Steve Baragona ມີລາຍລະອຽດກ່ຽວກັບເລື່ອງນີ້ ດັ່ງທອງປານຈະນຊາມາສະເໜີທ່ານ ໃນອັນດັບຕໍ່ໄປ ຢູ່ນອກສໍານັກງານໃຫຍ່ຂອງທະນາຄານໂລກ ໃນນະຄອນຫຼວງວໍຊິງຕັນດີຊີ ໄດ້ມີການຕິດຕັ້ງ ເຄຶ່ອງສະແດງອີເລັກໂທຣນິກຂະໜາດຍັກອັນນຶ່ງ ທີ່ນັບຈຳນວນປະຊາຊົນຕົກຢູ່ໃນສະພາບ ອຶດຫິວແບບຊໍາເຮື້ອ ຢູ່ໃນທົ່ວໂລກໃນເວລານີ້ ຊຶ່ງປາກົດວ່າຕົວເລກຂອງພວກຄົນອຶດຫິວນັ້ນ ພວມຖີບຕົວສູງຂຶ້ນສູ່ນຶ່ງພັນລ້ານຄົນ ທະນາຄານໂລກໄດ້ຮຽກຮ້ອງໃຫ້ພວກກຳນົດນະໂຍ ບາຍ ເພັ່ງເລັງໃສ່ເລື່ອງອາຫານເປັນອັນດັບນຶ່ງ ພວກຜູ້ຊ່ຽວຊານຄະນະນຶ່ງໄດ້ປຶກສາຫາລືກັນ ເຖິງລາຄາອາຫານທີ່ສູງເພີ່ມຂຶ້ນຢູ່ໃນຂະນະນີ້ ທ່ານນາງ Inger Anderson ຜູ້ຊ່ຽວຊານການພັທະນາແບບຍືນຍົງ ຂອງທະນາຄານໂລກ ກ່າວວ່າ ພວກຊາວນາລາຍນ້ອຍໆທັງຫລາຍແມ່ນຕົກຢູ່ໃນຈຸດໃຈກາງຂອງບັນຫາຄວາມອຶດ ຫິວ //ສຽງ// ທ່ານນາງແອນເດີສັນກ່າວວ່າ ທ່ານນາງ ລິນດີເວ ມາເຈເລ ຊີບັນດາ ຂອງກຸ່ມວິເຄາະນະໂຍບາຍອາຟຣິກາ FANRPAN ກ່າວວ່າ ພວກຊາວນາລາຍນ້ອຍໆນັ້ນແມ່ນປະເຊີນກັບສິ່ງທ້າທາຍຫລາຍສິ່ງຫລາຍປະການ ໂດຍສະເພາະຢູ່ໃນຂົງເຂດອາຟຣິກາ //ສຽງ// ທ່ານນາງຊີບັນດາ ກ່າວວ່າ “ ທ່ານນາງ Agnes Kalibata ລັດຖະມົນຕີກະຊວງກະເສດຂອງຣວັນດາ ແມ່ນໄດ້ຢູ່ໃນ ຄະນະກໍາມະການທີ່ເປັນຕົວແທນຂອງປະເທດທີ່ພວກນັກຊ່ຽວຊານກ່າວຍ້ອງຍໍສັນເສີນ ໃນຄວາມໝັ້ນໝາຍຕໍ່ການກະເສດ ຊຶ່ງທ່ານນາງກ່າວວ່າ ປະເທດຣວັນດາແມ່ນໄດ້ຮັບ ຜົນປະໂຍດການຈັດຕັ້ງພວກຊາວນາລາຍນ້ອຍໆ ໃຫ້ເປັນສະຫະກອນ //ສຽງ// ທ່ານນາງ ຄາລິບາຕາ ກ່າວວ່າ ຣວັນດາ ເປັນປະເທດທໍາອິດທີ່ໄດ້ຕົກລົງກັບໂຄງການສະຫະພັນອາຟຣິກາ ທີ່ໝັ້ນໝາຍ 10 ເປີເຊັນຂອງງົບປະມານແຫ່ງຊາດຂອງຕົນ ໃຫ້ແກ່ການກະເສດ ທ່ານນາງຄາລີບາຕາ ກ່າວອີກວ່າ ການເປັນຜູ້ນໍາດ້ານການເມືອງໃນທໍານອງນີ້ຖືວ່າຈໍາເປັນຖ້າຫາກລັດຖະບານ ຈະປະສົບຜົນກັບສໍາເລັດໃນການລົດຜ່ອນຄວາມອຶດຫິວລົງໄດ້ //ສຽງ// ທ່ານນາງ ຄາລິບາຕາ ກ່າວວ່າ ທ່ານນາງ Inger Anderson ຜູ້ຊ່ຽວຊານການພັທະນາແບບຍືນຍົງ ຂອງທະນາຄານໂລກ ກ່າວວ່າ ນອກເໜືອໄປຈາກການປະຕິບັດໜ້າທີ່ເປັນຜູ້ນໍາແລ້ວ ກໍຍັງມີຫລາຍສິ່ງຫລາຍຢ່າງຢູ່ ທີ່ລັດຖະບານສາມາດເຮັດໄດ້ //ສຽງ// ທ່ານນາງ Anderson ກ່າວວ່າ ຫລາຍໆປັດໃຈແມ່ນກ່ຽວພັນກັບການປັບປຸງສົ່ງເສີມຜົນຜະລິດຂອງພວກ ຊາວນາລາຍນ້ອຍໆ ນັບຕັ້ງແຕ່ແກ່ນພືດ ນໍ້າຫລໍ່ລ້ຽງ ໄປຈົນເຖິງການຂົນສົ່ງ ແລະເຂົ້າຫາເຂົ້າເຖິງຕະຫລາດໄດ້ ທ່ານນາງ Majele Sibanda ຂອງ ກຸ່ມ FANRPAN ກ່າວວ່າ ພວກອອກນະໂຍບາຍ ທັງຫລາຍນັ້ນ ແມ່ນຈະຕ້ອງໄດ້ເຈາະຈົງໃສ່ໝົດທຸກພາກສ່ວນ //ສຽງ// ທ່ານນາງ ສີບັນດາກ່າວວ່າ ຍ້ອນວ່າລາຄາອາຫານແພງ ແລະຄວາມຮຽກຮ້ອງຕ້ອງການທີ່ຖີບຕົວສູງຂຶ້ນນັບມື້ຢູ່ໃນ ເວລານີ້ ພວກນັກຊ່ຽວຊານກ່າວວ່າ ວິທີທາງທີ່ຈະຕ່າວປິ້ນ ຄວາມອຶດຫິວຢູ່ໃນທົ່ວໂລກ ທີ່ພວມທະວີຄວາມຮ້າຍແຮງຂຶ້ນນຳນັບມື້ນັ້ນ ກໍຄືໃຫ້ຖືເອົາເລຶ່ອງອາຫານ ເປັນເລື່ອງທີ່ ສໍາຄັນກ່ອນອື່ນທັງໝົດ